**РЕШЕНИЕ № ПВ – 91 – ПР/2014 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БДУВ ИБР Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение:** **„Автосервиз, автомивка и сграда за пране на килими със сондажен кладенец“**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Mестоположение:** в ПИ 00702.507.42 и 00702.507.49, общ. Асеновград, гр. Асеновград.

**Възложител: П.Костадинова**,

Характеристика на инвестиционното предложение:

Инвестиционното предложение предвижда изграждане на автомивка, автосервиз и сграда за пране на килими в поземлени имоти с идентификатор 00702.507.42 и 00702.507.49, с трайно предназначение на територията урабанизирана в гр. Асеновград, общ. Асеновград, обл. Пловдив.

Предвижда се монтиране и изграждане на сгради от метални конструкции, както следва:

* Автосервиз – 315 м;
* Битови помещения - 80 м;
* Автомивка с обособени три клетки – 84 м;
* Сграда за пране на килими – 150 м.

За да се осигурят необходимите водни количества за нуждите на автомивката и за сградата за пране на килими, ще се ползват подземни води, като за целта ще се изгради тръбен кладенец, който ще бъде разположен в границите на имот 00702.507.42, гр. Асеновград, общ. Асеновград, обл. Пловдив, със следните координати и праметри:

Географски координати, на мястото предвидено за водовземното съоръжение:

* X=4529528.53; Y=8626491.26

Параметри:

* Дълбочина на съоръжението – 60 м;
* Необходимо годишно водно количество – 8000 м/год;
* Необходим средноденонощен дебит – 21.9 м/д.

Водовземната част на кладенецът ще бъде заложена в кватернерния водоносен хоризонт, който е част от подземно водно тяло „Порови води в кватернер – Горнотракийска низина”, с код BG3G000000Q013.

Водоснабдяването на обекта с вода за питейно-битови нужди ще се осъществява от съществуващата водопроводна мрежа на гр. Асеновград.

Отпадъчните води от автомивката и от дейността пране на килими, след преминаване през каломаслоуловител ще се включат във водоплътна яма.

Битово-фекалните отпадъчни води също ще бъдат включени във водоплътната яма.

За реализацията на инвестиционното предложение не се налага изграждане на нова или промяна на съществуваща пътна инфраструктура. Достъпът до обекта ще се осъществява по съществуващата такава.

Имот № 00702.507.42 и 00702.507.49, гр. Асеновград, предмет на инвестиционното предложение не попадат в границите на защитени зони от мрежата НАТУРА 2000 и в защитени територии, съгласно Закона за защитените територии.

С реализацията на инвестиционното предложение не се очаква унищожаване, увреждане или влошаване състоянието на видове, предмет на опазване на най-близката защитена зона BG0000194 „Река Чая”, за опазване на природни местообитания и дивата флора и фауна, приета с Решение №122/02.03.2007 г. На Министъра на околната среда и водите (ДВ, бр.21/2007 г.).

Предвид местоположението, характера и мащаба на инвестиционното предложение, преценката за вероятната степен на отрицателно въздействие е, че не се очаква значително отрицателно въздействие върху защитените зони.

Инвестиционното предложение попада в обхвата на т. 2, буква „г” от Приложение № 2 на Закона за опазване на околната среда /ДВ.бр.91, 2002 год./ и чл.2, ал.1, т. 1 от Наредбата за ОС.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционното предложение предвижда изграждане на автосервиз, автомивка, сграда за пране на килими със собствен водоизточник за подземни води - тръбен кладенец с дълбочина 60.00 м., от което не се очаква значително отрицателно въздействие върху околната среда, при експлоатацията и реализацията на инвестиционното предложение.

* Всички дейности по време на реализацията на инвестиционното предложение ще се осъществяват единствено в границите определени за ползване и няма да излизат с влиянието си извън тях. Реализацията и експлоатацията на сондажа ще се извършва по класическите методи за подобен тип съоръжения и не се очаква да доведат до замърсяване и дискомфорт на околната среда. Предвиденият тръбен кладенец ще бъде изграден след получаване на разрешително за ползване на воден обект с изграждане на водовземно съоръжение за подземни води.
* При строителството се очаква известно шумово натоварване на околната среда. То ще бъде минимално, локализирано в рамките на ограничен район.
* Водата като природен ресурс ще се ползва от общественото водоснабдяване и от собствен сондаж. Не се предвижда ползването на други природни ресурси по време на изграждането и експлоатацията на обекта.
* За обслужването на обекта ще се използва съществуващата пътна инфраструктура без промяна и без изграждане на нова. Ще се ползва съществуващата.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение в т. ч. изграждане на тръбния кладенец и последващата експлоатация, не се очаква нарушаване на качеството и регенеративната способност на природните ресурси в района.
* Инвестиционното предложение ще се реализира извън границите на защитени зони, съгласно чл. 5 от Закона за биологичното разнообразие.
* Инвестиционното предложение ще се осъществи извън границите на защитени територии, съгласно Закона за защитените територии.
* С реализацията на инвестиционното предложение не се засяга и не се очаква влошаване състоянието на предмета на опазване на най-близката защитена зона BG0000194 „Река Чая”.

**III. Способността за асимилация на екосистемата в естествената околна среда**:

* Във връзка с поискано становище,определящо степента на значимост на въздействието и риска за човешкото здраве, с писмо изх. № 4404/29.07.2014 г., РЗИ- Пловдив е потвърдила липсата на здравен риск при осъществяване на инвестиционното предложение.
* С писмо изх. № КД-04-219/04.07.2014 г. БДУВ ИБР Пловдив е представила заключение за допустимостта на гореописаното инвестиционното предложение от гледна точка на Плановете за управление на речните басейни на Източнобеломорски район (ПУРБ на ИБР) и постигане целите на околната среда.

**IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на разглежданите имоти.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Въздействието върху подземни и повърхностни води – технологията на сондиране не предполага замърсяване на подземните води по време на изграждане на тръбния кладенец. При експлоатацията на обекта не се очаква значително отрицателно въздействие върху повърхностни и подземни води, тъй като отпадъчните води ще бъдат заустени във водоплътна яма, след преминаването им през каломаслоуловител.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.

**V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кмета на Община Асеновград, както и засегнатото население чрез обява във вестник, на информационно табло и публикация в интернет страницата на общината. Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Тамер Бейсимов ............... Дата: 15.08.2014 г.**

Директор на РИОСВ - Пловдив